**Ջեյն Գինզբուրգ** (անգլ.՝ Jane Carol Ginsburg, հուլիսի 21, 1955(1955-07-21), Freeport, Նասաու շրջան, Նյու Յորք, ԱՄՆ), ամերիկացի իրավաբան, Կոլումբիայի իրավաբանության դպրոցի գրական ու գեղարվեստական սեփականության իրավունքի պրոֆեսոր։ Նաև համակարգում է դպրոցի Իրավունքի, մեդիայի և արվեստի Կերնոչան կենտրոնը։ 2011 թվականին Գինզբուրգն ընտրվել է Բրիտանական ակադեմիայի անդամ։

Կարիերա
-------

Հեղինակային իրավունքի փորձագետ է, մի շարք տարբեր համաձայնագրերի ու օրենսդրական ակնարկների հեղինակ է։ Բակալավրի և մագիստրոսի դիպլոմներն ստացել է Չիկագոյի համալսարանից, իրավագիտության դոկտորի դիպլոմը` Հարվարդի իրավունքի դպրոցից, առաջատար գիտությունների մագիստրոսի աստիճանը` Ֆուլբրայթի ծրագրով (1985) և իրավունքի դոկտորի աստիճանը` Պանթեոն Ասսաս համալսարանում (1995)։ Հարվարդում եղել է *Harvard Law Review* պարբերականի խմբագիրը։ Իրավունքի դպրոցից հետո նա գրասենյակային աշխատող է եղել դատավոր Ջոն Գիբսոնի մոտ` ԱՄՆ երրորդ շրջանի վերաքննիչ դատարանում։

Նա ԱՄՆ Գերագույն դատարանի դատավոր Ռութ Բեյդեր Գինզբուրգի և իրավունքի պրոֆեսոր Մարտին Գինզբուրգի դուստրն է։ Նրա ծնողները նախկինում աշխատել են Կոլումբիայի իրավունքի դպրոցում։ Ռութ և Ջեյն Գինզբուրգները մայր ու դուստր առաջին զույգն են ԱՄՆ-ի պատմության մեջ, որ երկուսն էլ աշխատել են նույն ֆակուլտետում։ Նրա եղբայրը` Ջեյմս Սթիվեն Գինզբուրգը, Cedille Records լեյբլի հիմնադիրն է։

Փոփ արվեստում
-------------

2018 թվականին ըստ նրա մոր` Ռութի կենսագրության, նկարահանվել է «Ըստ սեռային հատկանիշի» գեղարվեստական ֆիլմը, որտեղ դեռահաս Ջեյնին մարմնավորել է Քեյլի Սփաենին։

Անձնական կյանք
--------------

1981 թվականին Գինզբուրգն ամուսնացել է Ջորջ Տ. Սփերա կրտսերի հետ, Նյու Ջերսիից։ Նրա ամուսինն աշխատում է *Shearman & Sterling* ընկերության համար։ Նրանք ունեն երկու երեխա։ Նրանց որդին` Փոլ Սփերան, դերասան է, ավարտել է Յեյլի համալսարանը 2008 թվականին։ Նրանց դուստրը` Կլարա Սփերան, ավարտել է Հարվարդի իրավունքի դպրոցը 2017 թվականին։ Ամուսնացած է շոտլանդացի դերասան Ռորի Բոյդի հետ. զույգը հանդիպել է Քեմբրիջի համալսարանում և ապրում է Նյու Յորքում։

Ծանոթագրություններ
------------------

1. 1 2  "Jane C Ginsburg". Columbia Law School. Retrieved 2010 թ․ հունվարի 22.
2. ↑  "GINSBURG GARNERS HONORS IN BRITAIN, U.S." Columbia Law School Magazine. Fall 2011. Արխիվացված է the original 2016 թ․ մարտի 4-ին. Retrieved 2020 թ․ սեպտեմբերի 22.
3. ↑  "Digital Asset Abstract". *www.americanbar.org*.
4. ↑  Harris, Gardiner (2010 թ․ հունիսի 27). "M.D. Ginsburg, 78, Dies; Lawyer and Tax Expert". The New York Times. Retrieved 2010 թ․ հունիսի 28.
5. ↑  "Jane C. Ginsburg Engaged to Wed". New York Times. 1981 թ․ հուլիսի 5.
6. ↑  Geselowitz, Gabriela (2016 թ․ հուլիսի 27). "The Notorious RBG's Grandson is a Total Babe". *Jewcy.com*. Արխիվացված է the original 2017 թ․ հուլիսի 18-ին. Retrieved 2017 թ․ հուլիսի 24.
7. ↑  Tabio, Nick (2018 թ․ ապրիլի 27). "Paul Spera: A Homecoming". Yale News.
8. ↑  "Clara & Rory". Արխիվացված է the original 2018 թ․ նոյեմբերի 22-ին. Retrieved 2020 թ․ սեպտեմբերի 22.

Արտաքին հղումներ
----------------

* Profile at the Columbia Law School website

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 8072211 · BNF: 16128689r · CiNii: DA04102931 · CONOR: 144872803 · GND: 137177488 · ISNI: 0000000110774542 · LCCN: n85142122 · LNB: 000239207 · NDL: 00943161 · NKC: mub2010596499 · NLA: 35781955 · NTA: 291927793 · NUKAT: n00096576 · SUDOC: 11964410X · VIAF: 93374376, 783159474065327660088, 453159474192127661883 · WorldCat VIAF: 93374376, 783159474065327660088, 453159474192127661883 |

 |

 |